Neville Johson: **Látni szellemben**

**5. rész**

**Szellemvilág** – Látás bevezetője

Ádám Istennel járt, és ez paradicsommá tette az ő világát. De amikor bűnbe esett, és elvesztette ezt a fajta kapcsolatát az Úrral, úgy tűnt, mintha Isten millió kilométeres távolságra lenne tőle. Ádámnak el kellett hagynia a Paradicsomot, és a saját útját kellett megtalálnia a világban. De Isten célja az volt, hogy készítsen egy utat, hogy visszatalálhasson az ember Hozzá. És számunkra is ez a célja, hogy visszatalálhassunk Őhozzá. Ez a mi célunk, vagy küldetésünk, hogy visszataláljunk Őhozzá. És ez egy folyamat, hogy megtaláljuk a visszautat Istenhez.

Föltehetjük a kérdést: Lehetséges-e, hogy úgy járjunk az Úr Jézus Krisztussal, mint ahogy Mózes, aki szemtől szemben látta Őt? Lehetséges-e az átlag kereszténynek, hogy így járjon az Úrral? Lehetséges? Hogy az Úr így viszonyuljon hozzánk? Hogy körbe vigyen téged, és megmutassa neked a mennyet? Lehetséges, hogy beszéljen hozzád angyalokon keresztül, és így tanítson téged? Lehetséges? Csupán csak néhány olyan ember számára lehetséges ez, akik sokkal inkább misztikusabbak, mint a többi? Vagy lehetséges az, hogy teljesen hétköznapi, átlagos keresztények az Úr Jézus Krisztussal egy élő kapcsolatban, egy intim, bensőséges kapcsolatban éljenek és járjanak? Hogy ne csak a Bibliából halljanak Róla, és tudják, kicsoda Ő, hanem úgy járhassanak Vele személyesen, hogy magával az Úrral legyen élő közösségük és kapcsolatuk?

Ha az Igében megnézzük a választ, akkor egy zengedező „Igen!” a válasz. Isten igenis akarja, hogy te így járhass Vele! Ő nem személyválogató. És most nem „szuperszentekről” beszélünk. Az egyik probléma a Krisztus Testében ma az, hogy szeretnénk kimunkálni azt, hogy elnyerjük Isten jóindulatát az életünkre. De hadd mondjam el, ez Isten kegyelme által már a miénk. És Isten kegyelme mindenkire vonatkozik. Igenis lehetséges, hogy ilyen szintű kapcsolatba kerüljünk Vele! El kell mozdítanunk néhány olyan buktató akadályt, amibe keresztényként eleshetünk, amik a tradíciók, a különböző dogmák vagy tanok, amelyek csak hitetlenséget szülnek. Igenis lehetséges, mert Isten célja a számunkra, hogy így járhassuk Vele.

Amint megnézzük az Igéből, azt láthatjuk, hogy Isten újra és újra átlagos, hétköznapi emberekkel, férfiakkal és nőkkel beszélgetett. Beszélt Ádámhoz - az **1Mózes 3**-ban azt olvashatjuk, hogy hallották Isten hangját a kertben. Jött az Úr, együtt járt velük, együtt sétálgattak és beszélgettek. **1Mózes 12:1**-ben: „*Az Úr azt mondta Ábrahámnak*” - tehát elkezdett beszélgetni vele. **2Mózes 4:11,13**-ban „*Az Úr azt mondta Mózesnek*.” Arra figyelmeztette, hogy hallgasson az Úr hangjára, Isten hangjára. **Józsué 1:1**-ben Isten szólt Józsuéhoz, beszélt hozzá, és azt mondta … és így tovább. **Ap.csel. 11:12** Fülöp azt mondta: A Szellem vett rá, hogy menjek. **Ap.csel. 8:26** Az Úr angyala beszélt Fülöphöz. Fülöp egy teljesen hétköznapi, átlag keresztény volt, mint te és én. S azt mondja az Ige, hogy az Úr angyala szólt hozzá.

Nagyon fontos megértenünk ezt, mert meg kell változtatnunk a gondolkodásmódunkat. Ha te elhiszed azt, hogy ez a fajta kapcsolat az Úrral - hogy így járhass Vele - lehetséges, és hogy az Úr vágya, szíve vágya, hogy így járhass Vele, ilyen személyes kapcsolatban, akkor egyszerűen elkezdi megnyitni az Úr ennek az útját. De ha nem hiszed el, hogy ez lehetséges, akkor bárhogy is törekszik az Úr, te nem fogod erre megnyitni magad. Látod, Isten nem személyválogató, Ő együtt akar járni veled. De először is nagyon világos és egyértelmű és szilárd fundamentumot, alapot kell vetnünk.

Amikor mi beszélgetünk erről a témáról, akkor az Úrral való kapcsolatról beszélünk, nem pedig ajándékokról beszélünk. Nem a Szellem ajándékairól beszélünk, mivel a Szent Szellem összes ajándékával rendelkezhetsz, és gyakorolhatod is azokat, és lehet, hogy emellett még sincs élő kapcsolatod az Úrral, az Istennel. Ezt meg kell, hogy értsd! Például prófétálhatsz, és a prófétaság ajándékában mozoghatsz. És lehet, hogy az ismeret beszédének ajándékában teljesen pontos az, amit mondasz, és az ajándék használatában teljesen otthon vagy, és lehet, hogy mégsem ismered magát Istent. Mert ezek csak tisztán ajándékok. Tudod, én adhatok neked egy ajándékot, és lehet, hogy az egy nagyon hasznos ajándék. És használhatod azt, de ez még nem jelenti azt, hogy akkor te már ismersz is engem. Ugyanez a helyzet Istennel is.

Tehát különbséget kell tudnunk tenni a kettő között. Lehet, hogy a Szent Szellem ajándékaiban mozogsz, és cselekszed mindazokat, és lehet, hogy mégsem ismered Istent. Lehet, hogy nem ismered az ajándékozót, mivel sohasem fejlesztetted ki ezt a fajta kapcsolatot Vele. Szóval, lehet, hogy újjászülettél, Isten királyságába bekerültél, ott viszont meg kell tanulnod, hogyan cselekedj új teremtésként. Meg kell tanulnod, hogyan mozdulj, hogyan cselekedj szellemből, a szellemi emberedből, hogyan mozdulj szellemből. Meg kell tanulod mozogni ebben a valóságban, ebben a szférában, hogy hogyan hallj, hogyan láss ebben a szférában, hogyan érezz ebben a szférában, ami Isten királyságának szférája. Ez egy olyan dolog, amit igenis, meg kell tanulnunk!

Tudod, Jézus - vagy mondhatom azt is, hogy Isten, teljesen mindegy, hogy melyiküket mondom - az Atyának is és Jézusnak is van egy formája és van egy anyaga, van egy szubsztanciája. Mert sokszor úgy gondolkodunk Istenről, mint egy teórikus lényről, aki olyan, mint a levegő, vagy mint a füst. Nem tudod Őt megérinteni, olyan elérhetetlen, olyan valótlannak tűnik, olyan misztikus szféra ez. Szellemvilág, olyan félelmetes… De a Szellemnek is van egy formája, van valamilyen anyaga, szubsztanciája. Például a **Náhum 1:3**-ban elmondja az Ige, hogy Istennek vannak lábai. A **2Mózes 33:22**-ben azt láthatjuk, hogy Istennek vannak kezei. A **23**-as versben látjuk, hogy Istennek van arca. Tehát van egy formája és van egy anyaga, egy szubsztanciája. Hogyha föltesszük azt a kérdést, hogy: Miből van Isten? Miből áll? Akkor azt felelhetjük erre: Ő szellemből van. De a szellemnek is van formája és anyaga.

Tudod, a Biblia elmondja nekünk, hogy minden, amit látunk a szemeinkkel körülöttünk, azt Ő saját magából alkotta, vagy teremtette. Nézzük meg ezt az Igét a Rómabeliekhez írt levélben. **Róma 11-**ben elmondja nekünk, hogy mindent, amit alkotott, mindent, amit teremtett, azt Ő mind saját magából teremtette. Saját magából alkotta meg. A **Róma 11:36** azt mondja: „*Mert Őtőle, Őáltala és Őreá nézve vannak mindenek*.” Tehát Őbelőle lett. És Ő micsoda? Ő Szellem, Ő Erő, Ő Hatalom, Ő Fény, Fényesség, Ő Szellem. Őáltala, és Őreá nézve lettek mindenek. Övé a dicsőség mindörökké! Az Ő saját anyagából, szubsztanciájából lett minden megalkotva. Isten szólt, és megteremtette ezt a világot. És minden, ami lett, az Őbelőle jött ki, Őbelőle lett. És Ő pedig Szellem. Isten Szellem.

A szellem formája sokkal magasabb szintű, sokkal magasabb rendű szubsztancia, vagy anyag, mint ez a fizikai sík, ez a fizikai világ. Mivel Isten Szellem, mindent a szellemi világból, tehát a szellemi szférából alkotott, vagy teremtett. Mindent saját magából formázott ki, vagy alakított. Ő szellemből van, tehát Szellem. De mi a szellem? Az egyik szubsztanciája vagy anyaga a szellemnek, amilyen formában megjelenik, az a fény, vagy világosság. A másik az erő, vagy a hatalom. Erő és fény. Tudjátok, a tudósok kezdik fölfedezni azt, hogy minden anyag alapja nem más, mint sűrített fény. És elég közel járnak az igazsághoz, hiszen minden anyagnak az alapja ténylegesen sűrített fény. És kezdenek közelíteni az igazsághoz, mivel a fény az energiának egy formája, az erőnek egy formája.

És a szellemi állapotodtól függően, amikor az Úr Jézushoz közel kerülsz, áraszt magából egy bizonyos szintű energiát, fényt, erőt, amit átveszel, és te is árasztasz magadból. Ezt árasztod magadból, mivel Ő ezt árasztja magából. A Biblia bemutatja nekünk, hogy az Ő ereje és az Ő dicsősége milyen hatalmas lehet. A Jelenések könyvében elmondja nekünk az Ige, hogy amikor lejön egy angyal a mennyből (**Jel.10:1**), akkor olyan hatalmas erő van csak egyetlen angyalban is, mint Istenben, mivel ő azt árasztja magából, ami Istenben is van. A Biblia azt mondja, hogy az egész világot, az egész földkerekséget megvilágosította a fényével. Csak egyetlen egy angyal! Képzeld ezt el! Mekkora erő ez akkor! Hatalmas energia ez!

A fény tulajdonképpen az energiának egy formája, az erőnek egy formája. És a Biblia azt mondja, hogy Isten Fény, Világosság. Az Ő anyaga, vagy szubsztanciája, amiből Ő áll, az fény, az világosság. A motivációja, ami mozgatja pedig Őt, a szeretet. Isten Fény, Ő Világosság, Ő Szeretet. Ő nem csak rendelkezik ezekkel a dolgokkal, Ő ezekből áll, ebből van! Tehát ezek szellemi anyagok, szellemi szubsztanciák. Isten Fény. És Ő a forrása mindeneknek, azt mondja a Biblia. Minden erőnek és minden energiának Ő a forrása. A **63. Zsoltár 2.** versében azt mondja Dávid: „*Vágyakozom, hogy lássalak Téged, hogy szemléljem a Te hatalmad és a Te dicsőséged a Te szent helyeden*.” Felfedezhetjük az Igében azt, hogy nagyon sokszor ez a kettő együtt szerepel: A hatalmad, a Te erőd és a dicsőséged. Mert a fény, a világosság a dicsőség megnyilvánulása. Tehát, ahogy megjelenik a dicsőség, az tulajdonképpen fény vagy világosság. És Isten ereje, Isten hatalma.

**Zsoltárok 145:11** azt mondja: „*Uralkodásod dicsőségét hirdetik, hatalmad nagyságát magasztalják.*” Vagyis ez a kettő nagyon gyakran együtt jár. Tehát amikor te bekerülsz Isten jelenlétébe, a Biblia azt mondja: Amikor szemléljük Őt, az Ő jelenlétében valami történik olyankor veled, mivel bekerülsz a Fény, a Világosság jelenlétébe. A Dicsőség jelenlétébe, és az Erő, a Hatalom jelenlétébe. És ez az erő, ez a hatalom, a jelenlét, az energia árad az Úrból, sugároz kifelé belőle, és ez elkezd megváltoztatni téged. Minél jobban szemléled Őt, és minél inkább tudatosan nézed és szemléled az Ő jelenlétét, annál jobban kezdesz átváltozni, és elváltozni az Ő képmására. Elkezdesz Őhozzá hasonlítani, mivel Ő Világosság, Ő Fény, így te is elkezdesz fénnyé és világossággá válni. És mivel Ő Dicsőség, Erő és Hatalom, te is kezdesz azzá válni.

Mindezek az energiák Őbelőle származnak. Minden Őbelőle lett megalkotva, az Ő fényéből, dicsőségéből, erejéből vagy hatalmából. Tehát látod, hogy amikor Isten jelenlétébe kerülsz be, mekkora hatalmas erő van jelen arra, hogy megváltoztasson téged? Amikor ki vagy téve – úgymond – ennek a Fénynek, a Világosságnak és Dicsőségnek. Isten jelenlétének, Isten dicsőségének, világosságának, Isten erejének. Tudod, a szellemvilág sokkal valóságosabb, mint ez a természetes világ. És sokkal magasabb rendű, magasabb szintű minden területen, mint a természetes világ. Az angyalok a fénynek, a világosságnak a lényei, mivel az Úrnak a jelenlétében töltenek időt. Amikor egy angyal sok időt tölt a földön, a dicsősége elkezd alábbhagyni, mert a világosságuk, fényük, dicsőségük egyetlen forrása az Isten jelenlétében van. És ők Isten jelenlétében időznek. És ott lakoznak az Ő fényében, az Ő világosságában és az Ő erejében. Tehát az angyalok ilyen világosságnak, fénynek a lényei.

A Biblia azt is elmondja nekünk, hogy te, a te újjászületett embered az új teremtés benned milyen lény. A fénynek, a világosságnak a lénye. Nem csak, hogy azt mondta, hogy Jézus a világ világossága, hanem mit mondott még? „Ti is a világ világossága vagytok”. Tehát a te újjászületett embered az új teremtés benned a szellemed, ami megújult, és annak fénylenie kellene. És amikor bekerülünk ebbe a jelenlétbe, amiben ott van ez a hatalmas energia, fény, világosság és dicsőség, az erő és a hatalom, ahol Isten angyalai is lakoznak, akkor elkezdődik az életünkben ez az átváltozás. Ahogy a szellemed elkezdi magából kisugározni azt az energiát, fényt, világosságot, erőt és hatalmat és dicsőséget, ami magában Istenben van, akkor elkezdesz átváltozni. Hogyan? Soha nem kívülről befelé! Belülről kifelé, amikor a te szellemed bekerül Isten dicsőségébe és jelenlétébe, és Isten erejébe oly mértékben, hogy elkezdi magából kifelé sugározni a dicsőséget, ezt az erőt, ezt az energiát, ezt az életet, ami magából Istenből származik, aki benned van. És így lassan elkezdünk átváltozni, átalakulni.

A Biblia azt mondja, hogy az Úrra néztek, és világosságot kaptak, megvilágosodtak. Ez az Úr jelenléte és dicsősége. Tehát, mi, halandók, hogyan tudunk élni ilyen hatalmas fényben, világosságban és erőben vagy hatalomban? És hogyan tudunk ott működni? Pontosan ez a célja ennek a sorozatnak, hogy ezt megértsük, hogy hogyan élhessünk ebben, hogyan járhassunk ebben, hogyan mozoghassunk ebben. Látod, Isten kenete nem más, mint Isten fényének, Isten világosságának egy formája. A fénynek egy ruházata, vagy felöltözése. A kenet Isten fénye, világossága, ami rajtunk van. Ez az Ő ereje, ez az Ő energiája. És ahogy a természetes síkon van – azt mondja a Biblia -, ugyanúgy van a szellemi síkon is. Amikor arról beszél az Ige, hogy a világosság, a fehér fény áttör mindenen. Ha egy prizmát teszel a fehér fény elé, tehát a világosság elé, hét különböző színben fog ez világítani. Pontosan a szivárvány színei fognak azon megjelenni. Pontosan ez történik. Ezek a színek a fénynek a színei fognak világítani és előtörni. És hét különböző színben fog megjelenni, ha prizmát teszel elé.

A Biblia beszél nekünk erről, hiszen Isten trónja körül ott van a szivárvány. És ott van az Úr hét szelleme. Sokan ismeritek az **Ézsaiás 11**-et, amiben a hét Szellemet, mint hét különböző kenetet sorolja föl az Ige. És ezek mik tulajdonképpen? Mi a kenet, ahogy mondtuk? Fény vagy világosság. És mindegyiknek van egy különböző színe. És van egy hét ágú lámpatartó. Hogyha szét akarnánk bontani azt, hogy kinek milyen kenete van, akkor ennek a fénynek a különböző színeit látnánk megjelenni a szellemvilágban, amint ez rajtunk megnyugszik. Ezt a színt látnánk saját magunkon. A Szent Szellem kenete ez. Csakis úgy tudsz viszonyulni és úgy tudsz együttműködni ezzel a valósággal, ezzel a szférával, hogy a szellemedből, a szellemeddel próbálod ezt közelíteni. Ami az újjászületett szellemed. Mert a természetes elméd, az ó-emberi természeted egyszerűen nem képes ebben a szférában járni, mert a szellemvilág az Isten világa, és csakis az újjászületett szellemeddel, az új teremtéssel tudsz ezzel együtt járni.

Attól fogva, hogy újjászülettél, a te új teremtésű embered ebben a szférában él. Be van – úgymond – zárva, mint egy dobozba, a fizikai testbe, és felöltözött egy lelket. De él, és ott létezik a szellemvilágban. Egy olyan ember van a testedben, amely a szellemvilágban létezik és él, Isten királyságának valóságában, és akire a külső ember van felöltözve. Tehát az újjáteremtett, új teremtésű emberednek meg kell tanulnia együtt működni vagy dolgozni a Szent Szellemmel. Az új teremtésű emberednek – tehát a szellemi emberednek – meg kell tanulni azt, hogyan tud Isten világába, Isten valóságába belépni. Ezt csakis a szellemeddel tudod megtenni, a szellemed által. **1Korinthus 2:14** azt mondja, hogy a természetes ember - vagyis akiben a régi emberi természet él -, az nem tudja felfogni az Isten Szellemétől származó dolgokat. Miért? Számára ez bolondság, mivelhogy ezek a szellemvilágban vannak, és csakis szellemből lehet ezeket megérteni. Isten dolgait csakis szellemileg tudjuk megítélni. A természetes emberünk nem tudja ezt megismerni, nem képes. Csakis az újjászületett szellem által lehet ezt megismerni.

Föl kell azt is fedeznünk, hogy a szellemünk rendelkezik az összes szellemi érzékszervünkkel. És ezek az érzékszervek, melyek a szellemünkben vannak, sokkal magasabb szintűek, magasabb rendűek, mint a fizikai testünkben lévő érzékszerveink. Ez az ízlelés, a tapintás, a hallás, a látás, mindezek a dolgok, az öt érzékszervünk. A szellemünknek is ugyanilyen érzékszervei vannak, de azok sokkal élesebbek, sokkal pontosabbak és sokkal magasabb rendűek, magasabb szintűek. És tudod, a szellemednek, az új teremtésednek vannak szemei. Ezért beszél a Biblia a szív szemeiről, ami nem más, mint a szellemednek a szemei. Ami az újjáteremtett emberednek, a szellemi emberednek a szemei. Neki vannak szemei, vannak fülei, vannak kezei, vannak érzései, vannak érzékelései, tehát van egy felfogó képessége. A szellemi embered egy személy. Mivel Isten is személy, mégis szellem. Az újjáteremtett embered is egy személy, de mégis szellem. Tehát rendelkezel az összes szellemi érzékkel, melyek másak, különböznek a fizikai érzékeinktől.

A Jézus Krisztussal való kapcsolatunk vagy közösségünk akkor lehetséges, ha tudatában vagyunk annak a szellemi világnak, szellemi valóságnak, ami Isten királysága. Ehhez pedig elengedhetetlen az, hogy szellemben legyünk. A **János 4:24** azt mondja: Isten szellem, és ha kapcsolatba akarsz vele kerülni, tehát, ha imádni akarod Őt, akkor szellemben kell Őt imádnunk. Az újjáteremtett, új teremtésű embered által. Tehát szellemben kell imádnunk Istent. **Jelenések 1:10**-ben János azt mondja: Szellemben voltam az Úrnak napján. És akkor látomást látott és hallott is dolgokat. Először is, mielőtt látott volna és hallott volna, szellemben volt az Úrnak napján. Tehát szellemben volt, és azt mondta, hogy: Láttam és hallottam szellemben. Oké? Arról beszélünk most, hogy szellemben kell élnünk. A Biblia elmondja nekünk, hogy a szellemünkkel kell, hogy szolgáljuk Istent. Szellemben kell járnunk, a mi bensőnkben ott van a szellemi lényünk, a szellemi személyünk. Nagyon sok kifejezés létezik a Bibliában arra, hogy mit jelent „szellemben lenni”.

Ez azt is jelenti, hogy nekünk kell azon dolgoznunk, azon munkálkodnunk, hogy a szellemi képességeinket kimunkáljuk, vagy felszínre hozzuk. Más szavakkal: teljesen tudatosan kell tudatában lennünk a szellemi világnak, Isten királyságának. Vagy úgy is mondhatjuk, hogy a szellemünkre kell, hogy érzékenyek legyünk. A te szellemed eggyé vált az Úrral, egyesült az Úrral, és a te szellemed az Úr Szellemével egyesült. Tehát a szellemed a Szent Szellemhez kapcsolódott. És amikor a saját szellemedre érzékennyé válsz, akkor ez nem mást jelent, hanem azt, hogy magára az Úrra válsz érzékennyé. Mert a kettő egyesült, eggyé vált. Tehát amikor a belső emberedre, tehát a szellemedre érzékennyé válsz, akkor a szellemedből kezdesz el cselekedni. És ez azt jelenti, hogy így jársz Istennel. Mivel a te szellemed összekapcsolódott az Úrral, aki szellem. Magyarul: az Ő természete is nyilvánuljon meg bennünk. Ez azt is jelenti, hogy érinted a szellemvilágot, vagy kapcsolatban állsz a szellemvilággal, Isten királyságának valóságával, amely egy láthatatlan királyság, mert Isten királysága nem ezen a világon van, hanem a szellemvilágában. Szellemben van, és ott tudsz vele érintkezni.